เป็นคนนึงที่ชอบทำบุญมาก เห็นวัดนี้ดูมีการทำบุญครบทุกอย่างในวัดเดียวเลยแวะมาซักหน่อย วัดนี้มีการไหว้หลวงปู่โต เติมน้ำมันตะเกียง เพื่อให้ชีวิตสว่างไสว มีให้อาหารโค กระบือ สรงน้ำพระอรหันต์และพระสาวกของพระพุทธเจ้า และให้อาหารปลาคาร์พ พร้อมทั้งมีก๋วยเตี๋ยวเรืออยู่ท้ายวัดด้วยเลยจะขอแวะมาชิมซักหน่อย  

การเดินทางมายังร้านนี้ ร้านนี้ตั้งอยู่แถวพระราม3 ซอย34 สามารถจอดรถในวัดได้เลย ไม่เสียค่าใช้จ่าย แต่วัดค่อนข้างเล็กถ้ายิ่งมีจัดงานศพด้วยแล้ว จะค่อนข้างหาที่จอดรถได้ยากมาก แนะนำจอดข้างนอกวัดริมถนน และเดินเข้ามาในวัดก็ได้ ไม่ไกลมาก 

บรรยากาศของร้านนี้ คือจะสบายๆ ตั้งอยู่ริมน้ำ เห็นสะพานภูมิพล พักสายตา มีโต๊ะยาวๆเป็นรูปเรือมีเก้าอี้พลาสติก มีหลายมุมให้เราเลือกนั่ง รายล้อมไปด้วย ที่บรรจุอัฐิ ดีนะร้านเปิดกลางวัน ถ้ากลางคืนอาจมีหลอนได้ 

เมนูของทางร้าน มีก๋วยเตี๋ยวต้มยำ ก๋วยเตี๋ยวเย็นตาโฟ ก๋วยเตี๋ยวเรือน้ำตก และก็เกาเหลาหม้อไฟ ร้านเปิด7โมงเช้าถึงบ่าย3 

เมนูที่เราสั่ง 

ด้วยความที่มาช้า เลยเหลือแต่ลูกชิ้น จึงสั่งเป็น 

1.เส้นเล็กหมูน้ำตกชาม เส้นหมี่หมูน้ำตกชาม โดยรวมรสชาติไม่ได้แย่ ธรรมดาพอทานได้ ไม่โดดเด่นไรมาก ราคาชามละ30 บาท ค่าบรรยากาศละกัน แต่ถ้ามาเที่ยง ก็อาจจะร้อนเกินไปเหมือนกันนะ 

โดยรวมถ้าใครผ่านมาทำบุญวัดด่าน และยังไม่ได้ทานอะไรเลย ลองแวะทานก๋วยเตี๋ยวที่วัดสักชามละกัน ไม่เสียหาย